Lasse Trædal

Lasse Torkelson Trædal (født 20. desember 1857 i Lavik  i Sogn, død 14. oktober 1924 samme sted)Vilhelm Haffner: Stortinget og statsrådet 1915–1945, bind 1, Oslo 1949, side 724–725. var en norsk politiker (Venstre), skolemann, nynorskforkjemper og gårdbruker. 

Trædal tok utdanning på Stord seminar, ungdomsskole i Brekke og Drangedal og Askov folkehøgskole i Danmark 1876–1880. Deretter var han lærer ymse steder i Sør-Norge i ti års tid, før han i 1891 overtok farsgården. Ei tid dreiv han en gen framhaldsskole for voksen ungdom.

Han var medlem av herredsstyret i Lavik fra 1895 til 1913, ordfører fra 1905, og hadde også andre kommunale verv.

Trædal var stortingsrepresentant for Venstre i fire valgperioder, fra 1900 til 1903 valgt inn fra Nordre Bergenhus amt og fra 1910 til 1918 valgt inn fra Ytre Sogn valgkrets. Han var medlem av protokollkomiteen 1900–03 og 1910–12 og av konstitusjonskomiteen i 1910 og nestformann i kirkekomiteen 1913–18. 

Han var direktør i Nordre Bergenhus Amts Dampskibsselskab 1895–97, seinere revisor samme sted i mange år. Han var ivrig i skytterbevegelsen og var med å stifte Nordre Bergenhus amtslag av folkevæpningssamlaget. Ei tid var han medarbeider i Firda og Sygnafylkets Avis.

Trædal var svoger av Alfred Eriksen.

Referanser

 Eksterne lenker 


Kategori:Stortingsrepresentanter 1901–1903
Kategori:Stortingsrepresentanter 1910–1912
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter for Nordre Bergenhus amt
Kategori:Stortingsrepresentanter fra Venstre
Kategori:Ordførere i Lavik
Kategori:Venstre-ordførere i Sogn og Fjordane
Kategori:Norske skolefolk
Kategori:Nynorskforkjempere
Kategori:Personer fra Høyanger kommune